**6- 8րդ հարթակ Պատմություն**

**9-րդ շաբաթ**

**Նախորդ դասին սովորեցինք**

 **Ձիրավի ճակամատամարտի և Վահան Մամիկոնյանի ապստամբության մասին։**

* Արշակ 2րդից հետո նրա որդի Պապ թագավորը պատերազմներ վարեց Պարսկաստանի դեմ և Ձիրավի դաշտում հասավ հաղթանակի։
* Ձիրավի ճակատամարտում մեր բանակի հրամանատարն էր Վասակ Մամիկոնյան սպարապետի որդին՝ Մուշեղ Մամիկոնյանը։
* Հայտնի է Հմայակ Մամիկոնյանի և մյուս հայ պատանիների սխրանքը, պարսից բանակի փղերի ջլերը կտրլով, նրանց շարքից հանելու մասին։
* Մեր նախորդ դասի մյուս ընթերցանությունը Վահան Մամիկոնյանի ապստամբության մասին էր։ Նա Վարդան Մամիկոնյանի եղբոր տղան էր։
* Քաջ Վահանը ճակատամարտեր վարեց պարսիկների դեմ և 484թ-ին Նվարսակում Հայաստանի համար շահեկան պայմանագիր կնքեց։

**Հայաստանը մինչև արաբական արշավանքները**

**Վահան Մամիկոնյանի** ապստամբությանը հաջորդած շրջանում էլ Հայաստանի և Պարսկաստանի միջև կռիվներ են եղել։ Մասնավորապես հայտնի է **Ավարայրի** ճակատամարտի հերոս **Վարդան Մամիկոնյանի** թոռան ապստամբությունն ընդդեմ պարսիկների։

Վարդան Մամիկոնյանի թոռան անունը նույնպես Վարդան Մամիկոնյան է եղել։ Նրա մասին շատ տեղեկություններ չկան, հայտնի չեն իր ծննդյան և մահվան տարիները։ Վարդան Մամիկոնյան կրտսերին իր պապից տարբերելու համար ասել են՝ **Կարմիր Վարդան**։

Երբ Պարսկաստանի **Խոսրով** թագավորը նորից սկսում է ճնշել հայերին, Վարդանը Կաթողիկոսի համաձայնությամբ գաղտնի ժողով է գումարում և որոշվում է ապստամբություն սկսել։ **571-ի** գարնանը հայկական բանակը շարժվում է դեպի քաղաք **Դվին** ու գրավում այն։ Պարսից հրամանատարին Դվինում սպանում է **Զորակ Կամսարականը**։

Հաջորդ բախումը տեղի է ունեցել **572թ**-ին **Խաղամախիի** դաշտում։ Հայկական կողմը նորից հաղթել է կռվում։


Ըստ տարբեր տեղեկությունների, **Կարմիր Վարդանը** Պարսկաստանի դեմ պատերազմներ է վարել մինչև **576թ**-ը։ Նրա ճակատագրի մասին այլ տեղեկություններ չկան։ 730կաններին Հայաստանի կառավարիչն էր դարձել **Թեոդորոս Ռշտունին**, այսինքն նա ոչ թե Մամիկոնյան, այլ Ռշտունի ընտանիքից էր։ Նա Հայաստանի թե մարզպանն էր, թե բանակի սպարապետը։

**Ռշտունու** օրոք Հայաստանն արդեն Պարսկաստանին գրեթե չէր ենթարկվում, ապրում էր ինքնուրույն։ Երբ **652**-ին Հայաստանին պատերազմով էին սպառնում արաբները, նա համեմատաբար հաջող պայմաններում հաշտություն կնքեց արաբների հետ։

Գրող **Ծերենցը** 1881թ-ին հեղինակել է Թեոդորոս Ռշտունի պատմավեպը: Ծերենցի իսկական անունն էր **Հովսեփ Շիշմանյան**։ Նա ծնվել էր Կոստանդնուպոլսում, որը ներկայիս Ստամբուլն է։ Նա ապրել և սովորել է Ֆրանսիայում և Իտալիայում, մահացել է և թաղված է Թիֆլիս (Թբիլիսի) քաղաքում։

**Հարցեր և առաջադրանքներ**

Տանը կարդալ և հիշել պատմությունները, մտապահել հիմնական հերոսների անուններն ու տարեթվերը։ Ուշադրություն դարձրեք հետևյալի վրա՝

* + Ո՞վ էր Կարմիր Վարդանը։
	+ Ի՞նչ ազգակցական կապերով էր նա կապված Վարդան Մամիկոնյանի հետ։
	+ Ե՞րբ Կարմիր Վարդանը գրավեց Դվինը:
	+ Ո՞վ Դվինում սպանեց պարսից հրամանատարին։
	+ Ո՞վ էր Թեոդորոս Ռշտունին։
	+ Ի՞նչ իմացանք Ծերենցի մասին։